**Formular za podnošenje prijedloga programa Komisiji za raspodjelu dijela prihoda od igara na sreću**

* 1. **Kategorija A (projekti do 15.000,00 EUR)[[1]](#footnote-2)**

**Za:** Komisija za raspodjelu dijela prihoda od igara na sreću

**Oblast:** (zaokružite oblast za koju konkurišete)

1. Socijalna zaštita i humanitarne djelatnosti
2. Zadovoljavanje potreba lica sa invaliditetom
3. **Razvoj sporta**
4. Kultura i tehnička kultura
5. Vaninstitucionalno obrazovanje i vaspitavanje djece i omladine
6. Doprinos u borbi protiv droge i svih oblika zavisnosti

**Naziv programa: *Korupcija i organizovani kriminal u sportu u Crnoj Gori***

**Podnosilac programa (naziv organizacije): INSTITUT ALTERNATIVA**

**Ime odgovorne osobe za realizaciju programa: Marko Sošić**

**Adresa i kontakt telefoni: ul. Đoka Miraševića ”Kroling”, 3/3, 81 000 Podgorica, 020 268 686**

**Žiro račun:** 530-0000000014297-93 kod **NLB Montenegrobanka AD**

**PIB: 02682320**

**Mjesto: Crna Gora, Podgorica**

**Vrijeme realizacije: novembar 2011. – jun 2012.**

**Ukupno potraživani iznos od Komisije: 8 120 eura**

# I –Sažetak programa

U najviše dva pasusa (pola strane) navedite osnovne informacije o programu:

1. cilj programa,
2. ciljne grupe,
3. glavne aktivnosti,
4. mjesto realizacije, i
5. ukupni budžet, kao i traženi iznos od Komisije.

- **Cilj programa** je da doprinese borbi protiv korupcije i organizovanog kriminala u sportu u Crnoj Gori u skladu sa standardima i dobrim praksama Evropske Unije i Savjeta Evrope. Orijentisan je prema sledećim **ciljnim grupama**: donosiocima odluka u javnim institucijama na nacionalnom i lokalnom nivou nadležnim za oblast sporta, osnivačima, rukovodiocima, i vlasnicima sportskih klubova i organizacija (ciljne grupe).

- **Glavne aktivnosti** koje će biti sprovođene tokom programa su: promocija dokumenata Evropske unije u oblasti sporta i razvoja evropske dimenzije u sportu - prevodjenje i distribucija ovih dokumenata; sprovođenje istraživanja i analiza uključenosti smjernica EU i Savjeta Evrope u pravni okvir i praksu borbe protiv korupcije i organizovanog kriminala u sportu u Crnoj Gori; organizacija okruglog stola na temu »Korupcija i organizovani kriminal u sportu u Crnoj Gori«; publikovanje analize kao rezultata istraživanja, koja će obuhvatiti i najvažnije zaključke diskusije se okruglog stola; priprema preporuka za donosioce odluka za konkretne promjene u politikama i pravnim propisima koji regulišu oblast sporta. – **Mjesto realizacije**: Podgorica; istraživanjem će biti obuhvaćeni i sekretarijati nadležni za sport u lokalnim upravama. - **Ukupni budžet** projekta je 8 120 eura, a od Komisije tražimo finansiranje u dijelu budžeta u iznosu od 12 870 eura.

# II – Detaljnije informacije o programu

**2.1Opis problema**

Na najviše jednoj strani navedite razloge koji su vas naveli na realizaciju programa, koristeći relevantne informacije koje daju jasnu sliku o razmjerama problema, identifikovanim potrebama, trenutnom stanju, uzrocima problema, onome što je do sada urađeno u toj oblasti i ko je to uradio, kao i posljedicama ukoliko problem ne bude riješen.

Oblast sporta je oblast visokog rizika za korupciju, organizovani kriminal i ostale povezane negatvne fenomene. Neodgovornost, nerazdvojenost funkcija, netransparentnost u odlučivanju, izboru i imenovanju, konflikt interesa, nesolidarnost i nejednakost, prepreke su razvoju sporta i u suprotnosti sa principima na kojima sport počiva.

Vladin Program borbe protiv korupcije i organizovanog kriminala iz 2005.[[2]](#footnote-3) nije prepoznavao problem korupcije i organizovanog kriminala u sportu, pa samim tim ni akcioni plan koji ga je pratio. Tek Strategija za borbu protiv korupcije i organizovanog kriminala iz 2010.[[3]](#footnote-4) daje obrise problema - definiciju i dva cilja: *“Korupcija i organizovani kriminal u sportu mogu se manifestovati i kroz sljedeće pojavne oblike: pranje novca kroz finansijsko poslovanje klubova, namještanje utakmica u cilju napredovanja u prvenstvu ili sticanja materijalne dobiti klađenjem na rezultate utakmica, transfer sportista od strane nelicenciranih menadžera i podmićivanje različitih struktura i subjekata vezanih za klubove i igrače.”* Ciljevi Strategije za ovo pitanje su: ostvariti ostvariti transparentan i kontrolisan proces izdavanja licenci i rada kladionica, kao i ukupnog finansijskog poslovanja u sportu; i unaprijediti pravni i institucionalni okvir, kako bi se obezbijedila kontrola rada sportskih udruženja, udruženja menadžera i izdavanja licenci istim. Međutim, Akcioni plan iz 2010.[[4]](#footnote-5) koji je proizilazio iz Strategije nije imao *nijednu mjeru* koja bi ostvarila ciljeve postavljene Strategijom. Godinu dana kasnije, Inovirani akcioni plan za sprovođenje Strategije za borbu protiv korupcije i organizovanog kriminala iz jula 2011. u okviru jednog od ciljeva u borbi protiv korupcije i organizovanog kriminala (transparentno finansijsko poslovanje nevladinih organizacija, medija i sportskih udruženja) - *daje jednu mjeru* koja se odnosi na sport: *objavljivati izvještaje o finansijskom poslovanju, revizorske izvještaje sportskih klubova, sportskih saveza i Crnogorskog olimpijskog komiteta, kao i podatke o nosiocima sportskih penzja, za koju je nadležno Ministarstvo prosvjete i sporta.*

Nasuprot tome, Evropska Unija i Savjet Evrope usvojili su niz dokumenta kojima će se na kvalitativno nov način dati smjernice i otvoriti brojna pitanja od značaja za dalji razvoj sporta u zemljama članicama. Ugovorom o Evropskoj uniji u članu 154 utvđene su nove obaveze za Evropsku Uniju u oblasti sporta; Evropska komisija je usvojila 2007. godine tzv. Bijeli Papir o sportu - White paper on Sport - (koji je kasnije potvrdio Evropski parlament, zajedno sa dokumentom o pozadini i kontekstu, i ponovila Evropska komisija 2011. u svom Saopštenju o razvoju evropske dimenzije u sportu) praćen Akcionim planom „Pierre de Coubertin“; Savjet Evrope je 2004. godine pripremio posebnu studiju naslovljenu „Good Governance in Sport“ („Dobro upravljanje (vladavina) u sportu“) koja je pružila odgovore na pitanja legislative, institucija, samoregulacije u izabranim članicama Savjeta Evrope.

Iz svega navedenog je jasno da postoji potreba dubljeg strateškog pristupa u borbi protiv korupcije i organizovanog kriminala u sportu, i ostalih prepreka za kreiranje dobrog upravljanja u sportu - što je preduslov za razvoj sporta i vrijednosti na kojima se zasniva. U tom kontekstu treba sagledati ulogu javnih institucija na nacionalnom i lokalnom nivou, ali i sistem samoregulacije i njegovu primjenljivost u sportskim klubovima, organizacijama i savezima u Crnoj Gori. Potrebna je analiza pravnog okvira i prakse funkcionisanja pomenutih pitanja, njihova usklađenost sa najboljim praksama iz razvijenih zemalja EU, kojom će se doći do *konkretnih preporuka o daljim koracima u ovoj oblasti*. Doprinos koji nevladine organizacije mogu dati ogleda se u otvaranju pitanja, osnaživanju dijaloga, prenosu dobrih praksi iz razvijenih zemalja Evropske unije, promocije dobrih praksi sadržanih u dokumentima EU i Savjeta Evrope.

**2.2.Ciljevi programa**

Na najviše pola strane opišite opšti cilj programa, kao i konkretne ciljeve aktivnosti.

**Cilj programa** je da doprinese borbi protiv korupcije i organizovanog kriminala u sportu u Crnoj Gori u skladu sa standardima i dobrim praksama Evropske Unije i Savjeta Evrope. **Podciljevi programa** su: 1.) doprinijeti daljem usklađivanju funksionisanja institucija, pravnog okvira i prakse u sportu sa standardima EU; 2.) osnažiti argumentovan dijalog o nephodnosti borbe protiv korupcije i organizavanog kriminala u sportu, i ostalih negativnih fenomena koji ih prate; 3.) podići stepen informisanosti zainteresovanih strana o dokumentime Evropske unije u oblasti sporta; 4.) stvoriti istraživačku osnovu za analizu fenomena korupcije i organizovanog kriminala u sportu u Crnoj Gori.

**2.3. Ciljne grupe**

U jednom pasusu navedite ko su vam ciljne grupe, kako direktne tako i indirektne, koji su vas razlozi motivisali da odaberete te ciljne grupe i procijenjeni broj korisnika programa.

**Ciljne grupe** uključuju donosioce odluka u javnim institucijama na nacionalnom i lokalnom nivou nadležnim za oblast sporta, odnosno: rukovodioce i državne službenike u Upravi za sport, članove odbora Skupštine Crne Gore za prosvjetu, nauku, kulturu i sport, rukovodioce u sekretarijatima nadležnim za sport u lokalnim upravama, predstavnike sportskih saveza i Crnogorskog olimpijskog komiteta, urednike i novinare sportskih redakcija medija u Crnoj Gori. Procjenjujući da je potreban dublji strateški pristup borbi protiv korupcije i organizovanog kriminala u sportu u Crnoj Gori u ciljne grupe smo uključili odgovorne za kreiranje politika iz oblasti sporta, kao i one koji te politike implementiraju.

**2.4. Detaljan opis aktivnosti**

Na najviše dvije strane navedite naziv i detaljan opis svake aktivnosti koja će se preduzeti da bi se postigli rezultati, precizirajući i ulogu svakog od partnera, saradnika ili podugovornih strana ukoliko su uključeni u realizaciju aktivnosti.

Ovaj detaljan opis aktivnosti ne treba miješati sa vremenskim okvirom aktivnosti (vidjeti 2.5).

1. **Prevođenje, štampa i distribucija dokumenata EU o sportu** (Bijelog papira Evropske komisije, Akcionog plana, pratećeg Dokumenta o pozadini i kontekstu sporta u Evropskoj uniji i Saopštenja Evropske komisije o razvoju evropske dimenzije u sportu).
2. **Informisanje svih zainteresovanih aktera o ciljevim i aktivnostima projekta**. Asistent projekta će na osnovu raspoloživih informacija uputiti kratak dopis sa informacijom o sadržini projekta, ciljevima i aktivnostima, kao i očekivanom ulogom aktera. Asistent projekta će biti zadužen za ovu aktivnost.
3. **Angažovanje spoljnog saradnika**, eksperta za pitanja sporta i pitanja korupcije i organizovanog kriminala u sportu koji će davati smjernice za istraživanje i pratiti rad na izradi analize.
4. **Desk istraživanje –** istraživanje i analiza pravnih propisa, uporednih pravnih rješenja, međunarodnih standarda o mjerama protiv korupcije i organizovanog kriminala u sportu. Odgovorni za ovu aktivnost su članovi istraživačkog analitikog tima. Vrijeme trajanja ove aktivnosti je 3 mjeseca.
5. **Kreiranje upitnika za različite sektore odnosno grupe ispitanika.** Upitnici će biti kreirani za tako da sadrže sva relevantna pitanja od značaja za istraživanje navedene oblasti, olakšaju pružanje odgovora i omoguće poštovanje rokova predviđenih projektom. Ekspert za pripremu upitnika će biti zadužen za pripremu upitnika. Upitnici će se koristiti za dubinske intervjue i biće distribuirani elektronskom i regularnom poštom.
6. **Sprovođenje dubinskih intervjua.** Planirano je najmanje 20 intervjua sa donosiocima odluka za pitanja i politike iz oblasti sporta. Za intervjue će biti zadužen asistent projekta.
7. **Distribucija uputnika.** Upitnik će biti distribuiran regularnom-redovnom poštom i elektronskom poštom kako bi se osiguralo da upitnici stignu do svih ispitanika. Asistent projekta će biti zadužen za ovu aktivnost.
8. **Prikupljanje upitnika.** U komunikaciji sa primaocima upitnika ostvariće se komunikacija kako bi se ispoštovali rokovi za dostavljanje upitnika. Asistent projekta će biti zadužen za ovu aktivnost.
9. **Obrada upitnika, i informacija prikupljenih putem intervjua i fokus grupa.** Biće obrađeni od strane koordinatora projekta i asistenta. Obarda upitnika predstavljaće osnovu za izradu preliminarnog izvještaja i publikacije.
10. **Priprema preliminarnog izvještaja.**
11. **Distribucija preliminarnog izvještaja.** Kako bi svi korisnici rezultata projekta bili na vrijeme upoznati sa prvim rezultatima projekta odnosno prije svega istraživanja sprovedenog u okviru projekta Preliminarni izvještaj če biti distribuiran planiranim učesnicima konferencije. Na taj način bi se oni mogli na vrijeme upoznati sa ovim materijalom kako bi bili u mogućnosti da se valjano pripreme za učešće na konferenciji.
12. **Organizacija konferencije.** Jednodnevna konferencija obuhvatiće sljedeće teme: Uvodna izlaganja predstavnika Instituta alternativa, Uprave za sport; skupstinsklog odbora nadležnog za sport, prezentacija rezultata istraživanja, diskusija; završne preporuke skupa. Predviđeni broj učesnika konferencije je 50. Učesnici konferencije su državni službenici iz Uprave za sport, članovi Odbora Skupštine za prosvjetu, nauku, kulturu i sport, predstavnici opstinskih sekretarijata za sport, predstavnici sportskih saveza, COK, nevladinih organizacija koje se bave razvojem sporta, sportskih redakcija medija.
13. **Priprema finalne verzije analize.** Analiza će uključiti i najvažnije zaključke sa konferencije.
14. **Dizajn, priprema, i prevod publikacije**. Za realizaciju ove aktivnosti zadužena je eksterna profesionalna firma.
15. **Štampanje publikacije na crnogorskom jeziku.** Publikacije će biti štampana u 200 primjeraka.
16. **Štampanje publikacije na engleskom jeziku.** Publikacije će biti štampana u 200 primjeraka.
17. **Distribucija publikacije.** Za realizaciju ove aktivnosti zadužen je asistent projekta
18. **Evaluacija i izvještavanje.** Završna evaluacija projekta i izvještavanje. Zaduženi su program koordinator i asistent projekta.

**2.5. Vremenski okvir aktivnosti**

* Projekat će trajati 8 mjeseci.

Napomena: vremenski okvir aktivnosti ne smije da sadrži datume, već samo pokazuje planirane aktivnosti za "I mjesec", "II mjesec", itd. Podnosiocima prijedloga programa se preporučuje da ostave malo slobodnog prostora u planu aktivnosti, kao mjeru predostrožnosti.

U ovom dijelu se daje samo naziv aktivnosti (koji se poklapa sa nazivima iz detaljnog opisa aktivnosti pod 2.4.). Svi mjeseci u kojima nijesu predviđene aktivnosti moraju biti uključeni u plan aktivnosti i ukupno trajanje projekta.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Mjesec**  **Aktivnost** | **I** | **II** | **III** | **IV** | **V** | **VI** | **VII** | **VIII** | **IX** | **X** | **XI** | **XII** |
| Pripremna faza |  |  |  |  |  |  |  |  |  |  |  |  |
| 1.1 . ...Prevodjenje Bijelog papira Evropske unije o sportu, akcionog plana, pratećeg dokumenta o pozadini i kontekstu, i Saopštenje Evropske komisije o razvoju evropske dimenzije sporta | X | X |  |  |  |  |  |  |  |  |  |  |
| 1.2 ....priprema za štampu dokumenata EU |  | X |  |  |  |  |  |  |  |  |  |  |
| 1.3. ....štampanje |  |  | X |  |  |  |  |  |  |  |  |  |
| 1.4 . ...distribucija medijima, poslanicima, NVO iz oblasti sporta, sportskim savezima, i ostalim ciljnim grupama. |  |  | X | X |  |  |  |  |  |  |  |  |
| Informisanje zainteresovanih aktera o ciljevima i aktivnostima projekta |  | X |  |  |  |  |  |  |  |  |  |  |
| Angažovanje spoljnog saradnika |  |  | X | X | X | X | X |  |  |  |  |  |
| 2.1. desk istrazivanje : korupcija i organizovanog kriminala u sportu u Crnoj Gori |  |  | X | X | X | X |  |  |  |  |  |  |
| 2.2. kreiranje upitnika |  |  | X |  |  |  |  |  |  |  |  |  |
| 2.3. sprovođenje intervjua |  |  |  | X | X |  |  |  |  |  |  |  |
| 2.4. distribucija, prikupljanje upitnika |  |  |  | X | X |  |  |  |  |  |  |  |
| 2.5. obrada upitnika |  |  |  |  |  | X |  |  |  |  |  |  |
| 3.1.priprema preliminarnog izvještaja |  |  |  |  |  | X |  |  |  |  |  |  |
| 3.2. distribucija preliminarnog izvještaja učesnicima konferencije |  |  |  |  |  | X |  |  |  |  |  |  |
| 4. organizovanje konferencije o korupciji i organizovanom kriminalu u sportu u Crnoj Gori |  |  |  |  |  | X |  |  |  |  |  |  |
| 5. priprema finalne verzije analize „Korupcija i organizovani kriminal u sportu u Crnoj Gori” |  |  |  |  |  | X | X |  |  |  |  |  |
| 6. dizajn, priprema i prevod analize „Korupcija i organizovani kriminal u sportu u Crnoj Gori” |  |  |  |  |  |  | X |  |  |  |  |  |
| 7. štampanje analize „Korupcija i organizovani kriminal u sportu u Crnoj Gori” |  |  |  |  |  |  | X |  |  |  |  |  |
| 8. distribucija ciljnim grupama |  |  |  |  |  |  | X |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
| Završna faza, izvještavanje |  |  |  |  |  |  |  | X |  |  |  |  |

**2.6. Način praćenja i procjene uspješnosti realizacije**

Na najviše jednoj strani detaljno opišite na koji način ćete vršiti monitoring i evaluaciju programa, i koje ćete metode pri tom koristiti.

U vezi sa aktivnošću prevođenja, štampe i distribucije dokumenata Evropske unije, evaluacija se moze sprovesti na način što će primaocima publikacije biti nakon određenog vremena proslijeđen evaluacioni upitnik u kojem se mogu zatražiti odgovori na pitanja u vezi sa korisnošću sadržaja ponuđenih u publikaciji.

Učesnicima okruglog stola će biti ponuđen evaluacioni upitnik u okviru kojeg će moći da procijene kvalitet organizacije skupa.

U vezi sa proizvodom projekta analizom – »Korupcija i organizovani kriminal u sportu u Crnoj Gori« - primaocima publikacije – donosiocima odluka u oblasti sporta biće upućen upitnik sa pitanjima u vezi sa kvalitetom analize.

**2.7. Održivost**

Na najviše jednoj strani navedite oblike održivosti programa i to uključujući, gdje je to moguće, finansijski, institucionalni, strateški ili neki drugi relevantni aspekt.

Institut Alternativa će javno zagovarati preporuke do kojih se došlo istraživanjem u oblasti borbe protiv korupcije i organizovanog kriminala u sportu i nastaviti da kontinuirano prati razvoj dobrog upravljanja u oblasti sporta, uz podršku inostranih i/ili međunarodnih donatora ili na volonterskoj osnovi.

Preporuke, iskustva i dobre prakse proistekle kao rezultat ovog projekta mogu se inkorporirati u praksu i pravila u skladu sa kojima funkcionišu institucije u Crnoj Gori kako na nacionalnom tako i na lokalnom nivou. Takođe, preporuke sadržane u analizi mogu biti od posebnog značaja za druge vladine dokumente, kao što su Strategija borbe protiv korupcije i organizovanog kriminala, i prateći akcioni planovi kojima se definišu mjere protiv korupcije i organizovanog kriminala u sportu.3. **Budžet**

Budžet popuniti u sljedećoj formi, uz navođenje, ukoliko očekujete i drugih izvora finansiranja (od koga to očekujete i u kojem dijelu budžeta):

|  |  |  |  |  |  |  |  |
| --- | --- | --- | --- | --- | --- | --- | --- |
| **Rb.** | **Kategorija troškova** | **Jed.**  **Mjere** | **Cijena/**  **jed. Mjere** | **Broj** | **UkupnoEUR** | **Drugi izvori:** | **Potražuje se od Komisije:** |
|  | **Aktivnost 1** |  |  |  |  |  |  |
| 1. | Troškovi prevođenja dokumenata EU | Prevodilačka strana | 10 | 50 | 500 |  | 500 |
| 2. | Troškovi pripreme za štampu dokumenata EU | Strana | 2 | 50 | 100 |  | 100 |
| 3. | .Troškovi štampanja dokumenata EU | Kopija | 5 | 50 | 250 |  | 250 |
| 4. | Priprema za štampu analize “Korupcija i organizovani kriminal u sportu Crnoj Gori” | Strana | 2 | 5 | 10 |  | 10 |
| 5. | Prevod analize “Korupcija o organizovani kriminal u sportu u Crnoj Gori” | Prevodilačka strana | 10 | 5 | 50 |  | 50 |
| 6. | Priprema za štampanje analize “Korupcija i organizovani kriminal u sportu u Crnoj Gori” na engleskom jeziku | Strana | 2 | 5 | 10 |  | 10 |
| 7. | Štampa analize “Korupcija i organizovani kriminal u Crnoj Gori” na crnogorskom jeziku | Kopija | 5 | 200 | 1000 |  | 1000 |
| 8. | Štampa analize “Korupcija i organizovani kriminal u sportu u Crnoj Gori” na engleskom jeziku | Kopija | 5 | 50 | 250 |  | 250 |
|  | **Podzbir I:** |  |  |  | **2170** |  | **2170** |
|  |  |  |  |  |  |  |  |
|  | **Aktivnost 2** |  |  |  |  |  |  |
| 6. | Troškovi zakupa sale | Sat | 70 | 5 | 350 |  | 350 |
| 7. | Troškovi audio snimanja i ozvučenja | Sat | 50 | 4 | 200 |  | 200 |
| 8. | Troškovi kafe pauza | Ucesnik | 3 | 50 | 150 |  | 150 |
|  | **Podzbir II:** |  |  |  | **700** |  | **700** |
|  |  |  |  |  |  |  |  |
|  | **Honorari:** |  |  |  |  |  |  |
| 9. | Koordinator projekta | Mjesec | 500 | 5 | 2500 | 1250 | 1250 |
| 10. | Spoljni saradnik, ekspert za pitanja sporta | Mjesec | 500 | 5 | 2500 | 1250 | 1250 |
| 11. | Asistent projekta | Mjesec | 400 | 5 | 2000 | 1000 | 1000 |
| 12. | Finansijski i administrativni menadžer | Mjesec | 300 | 5 | 1500 | 750 | 750 |
|  | **Podzbir III:** |  |  |  | 8**500** | **4250** | **4250** |
|  |  |  |  |  |  |  |  |
|  | **Administrativni troškovi:** |  |  |  |  |  |  |
| 13. | Kancelarijski material | Mjesec | 100 | 5 | 500 |  | 500 |
| 14. | Troškovi komunikacije | Mjesec | 100 | **5** | **500** |  | 500 |
|  | **Podzbir IV:** |  |  |  | 1000 |  | **1000** |
|  | Ukupni troškovi: |  |  |  | **12870** | **4250** | **8120** |

# III – Detaljnije informacije o podnosiocu programa

Na najviše dvije strane navedite osnovne informacije o vašoj organizaciji, viziju, misiju, ciljeve, realizovane aktivnosti, donatore, partnere i sastav upravnog odbora.

Institut alternativa je nevladino udruženje osnovano septembra 2007. godine od grupe građana s iskustvom u civilnom društvu, javnoj administraciji i biznis sektoru.

Misija Instituta alternativa je snaženje demokratskih procesa u Crnoj Gori kroz identifikovanje i analizu opcija javne politike.

Strateški ciljevi Instituta alternativa su: da podigne kvalitet razvoja javnh politika, da doprinese razvoju demokratije i vladavine prava i da doprinese zaštiti ljudskih prava u Crnoj Gori. Vrijednosti koje slijedimo u svom radu su posvećenost misiji, nezavisnost, stalno učenje, umrežavanje i saradnja i timski rad. Upravni odbor Instituta alternativa je sastavljen od šest članova, i to Daliborka Uljarević, Vjera Šćepanović, Maja Vujašković, Stevo Muk, Aleksandar Saša Zeković i Vladimir Vučinić. Predsjednik Upravnog odbora je Stevo Muk.

Institut alternativa djeluje kao think tank, odnosno istraživački centar i u svom radu se bavi oblastima dobrog upravljanja, transparentnosti i odgovornosti. Identifikovane teme kojima se  Institut bavi u svom istraživačkom radu i u kojima ostvaruje uticaj kroz zastupanje sopstvenih preporuka su parlamentarni nadzor sektora bezbjednosti o odbrane, kontrolna funkcija Skupštine i njena uloga u procesu evropskih integracija, reforma državne uprave, javne nabavke, javno-privatna parterstva, državna revizija i kontrola budžeta na lokalnom nivou.

U dosadašnjem radu, objavljene su sljedeće publikacije / analize:

• Kontrola budžeta lokalnih samouprava

• Državna revizija u Crnoj Gori - prijedlozi za jačanje uticaja

• Izvještaj o demokratskom nadzoru službi bezbjednosti

• Think Tank - Uloga nezavisnih istraživačkih centara u razvoju javnih politika

• Javno-privatna partnerstva u Crnoj Gori - Odgovornost, transparentnost i efikasnost

• Javne nabavke u Crnoj Gori - Transparentnost i odgovornost

• Procjena pravnog okvira i prakse u primjeni nekih kontrolnih mehanizama Skupštine Crne Gore: konsultativno saslušanje, kontrolno saslušanje i parlamentarna istraga

• Parlamentarna kontrola sektora bezbjednosti i odbrane u Crnoj Gori - Kako dalje?

• Slučaj Lipci 2008 - Kako da nam se ne ponovi

• Slučaj Prve Banke - Iskustva za supervizora i ostale nosioce odluka

• Javna uprava u Crnoj Gori: Šeme plata, sistem nagrađivanja i mogućnosti profesionalnog usavršavanja

Institut je suizdavač publikacije Politički kriterijumi za priključenje Evropskoj uniji autora mr Aleksandra Saše Zekovića. Objavljeno je nekoliko komentara nacrta/prijedloga zakona, kao i kratka informacija s preporukama o transparentnosti finansijskog poslovanja Skupštine Crne Gore (jun 2008). Institut za veliki broj korisnika priprema i distribuira Nedjeljni pregled (Weekly Brief), koji sadrži najvažnije informacije iz sfere politike, društva, ekonomije, regionalne saradnje prevedene na engleski jezik. Korisnici Nedjeljnog pregleda uglavnom su predstavnici inostranih organizacija i diplomatskih predstavništava u Crnoj Gori.

Sve navedene publikacije su dostupne na našoj Internet stranici: [www.institut-alternativa.org](http://www.institut-alternativa.org/)

Rad Instituta su u dosadašnjem periodu podržali: Evropski fond za Balkan, Fondacija Institut za otvoreno društvo – Predstavništvo Crna Gora (FOSI ROM), OSI Think Tank Fond, Fondacija Friedrich Ebert, Komisije za raspodjelu sredstava za projekte NVO Skupštine Crne Gore, Canada Fund i Evropska komisija. Institut je ostvario saradnju s Evropskom inicijativom za stabilnost (ESI), sa sjedištem u Berlinu, koja je sprovela program izgradnje kapaciteta za saradnike IA.

Institut je ostvario saradnju sa velikim brojem domaćih organizacija, a saradnja je uspostavljena i sa brojnim institucijama i organima uprave, kao što su Državna revizorska institucija, Direkcija za javne nabavke, Skupština Crne Gore (posebno njena radna tijela, Odbor za ekonomiju, finansije i budžet i Odbor za bezbjednost i odbranu), Ministarstvo finansija, Komisija za koncesija, itd. Institut alternativa je član NVO samoregulatornog tijela i pružio je punu informaciju o svom finansijskom poslovanju u skladu sa Kodeksom djelovanja NVO čiji je potpisnik.

1. Za detaljnije obrazloženje projekata koji potpadaju pod Kategoriju A vidjeti član 15 i 16 Uredbe o kriterijumima za utvrđivanje korisnika i načinu raspodjele dijela prihoda od igara na sreću. [↑](#footnote-ref-2)
2. Program borbe protiv korupcije i organizovanog kriminala Vlade Republike Crne Gore, Ministarstvo unutrašnjih poslova (2005) [↑](#footnote-ref-3)
3. Strategija za borbu protiv korupcije i organizovanog kriminala za period 2010-2014, Ministarstvo unutrašnjih poslova i javne uprave, Podgorica, 29. jul 2010. [↑](#footnote-ref-4)
4. Akcioni plan za sprovođenje Strategije za borbu protiv korupcije i organizovanog kriminala za period 2010-2012, Ministarstvo unutrašnjih poslova i javne uprave, [↑](#footnote-ref-5)